cyanic-selkie/wikianc huggingface dataset:
Coyote (mytology)
Coyote (fan it Ingelske wurd foar "prêrjewolf") is yn 'e mytology fan in grut tal Yndiaanske natoerreligyen fan Noard-Amearika in godheid en religieus-kultureel archetype, hoewol't de ferhalen oer him fan kultuer ta kultuer sterk ferskille. As personaazje is er ûntliend oan 'e prêrjewolf of coyote, in hûneftige dy't lânseigen is yn Noard-Amearika. Coyote is in trickster en kin as sa sadanich ferlike wurde mei soartgelikense personaazjes út myten fan oer de hiele wrâld. Yn ferhalen oer him ferrjochtet er dieden dy't soms heldhaftich binne en soms smjunteftich, en faak dêr wat de midden tusken hâlde. Hy bringt gaos yn in oardere wrâld, mar dêrmei ek feroaring, dêr't de wrâld net sûnder kin. Faak lit Coyote dêrby it libben, mar dat is nea de ein fan it ferhaal, want mei de moarnsdage wurdt er werberne.
Eigenskippen
It personaazje fan Coyote is foar in grut part basearre op dat fan 'e prêrjewolf (of coyote; Canis latrans), en nimt de foarm fan 'e trickster oan. Nettsjinsteande it feit dat Coyote faak beskreaun wurdt as in prêrjewolf, hâldt en draacht er him yn 'e myten ornaris antropomorf. Hy kin himsels ek yn in minske feroarje, hoewol't er dêrby faak prêrjewolvige skaaimerken behâldt, lykas in pels, puntige earen, giele eagen, in sturt en klauwen. De Frânske antropolooch Claude Lévi-Strauss hat foarsteld dat Coyote in mytyske status wûn hat trochdat de prêrjewolf troch de iere Yndiaanske befolking fan Noard-Amearika as in bemiddeler tusken libben en dea sjoen waard.
Fitamine B6
Defisjinsje
Yn Austraalje is de oanbefelling 1,6 mg fitamine B6 deis.
Symptomen fan in oerskot
In oerskot oan fitamine B6 kin liede ta swiere en progressive sensoaryske neuropaty, wat him uterje kin yn fermindere of (tydlik) ûntbrekkende propriosepsje en ataksje (ferlies fan kontrôle oer lichemsbewegings).
Isaac M. Laddon
Biografy
Hy studearre oan de McGill-universiteit yn Montreal fan 1915 ôf. Dêrnei gie er yn 1917 nei de U.S. Air Service Experimental and Engineering Test Center op fleanfjild McCook, Ohio. Noch gjin twa jier letter waard er dêr haadûntwerper foar alle grutte fleanmasines. Hy brocht tal fan patinten yn de fleantúchyndustry op syn namme.
Mezzotint
Skiednis
It mezzotint-prosedee waard útfûn troch de Dútske beropsmilitêr Ludwig von Siegen (1809-±1680). Syn earste mezzotintdruk is fan 1642 en is in portret fan Emelia Elizabeth, Lângrafinne fan Hesse-Cassel. Dat portret waard makke yn de ljocht nei donker metoade.
List fan riedpinsjonarissen
List fan riedpinsjonarissen fan Hollân, Seelân en it Bataafsk Mienebest.
Seelân
Riedpinsjonarissen fan it goa Seelân yn de Republyk fan de Sân Feriene Nederlannen:
Jakama Yndianereservaat
Geografy
It Jakama Yndianereservaat leit yn it suden fan 'e Amerikaanske steat Washington, oan 'e eastkant fan it Cascades-berchtme en sa'n 40 km benoarden de grins mei Oregon. It beslacht it meastepart fan Yakima County, de noardlike râne fan Klickitat County en in lyts hoekje fan it súdeasten fan Lewis County. Mei in oerflak fan 5.661,6 km² is it Jakama Reservaat it op ien nei grutste reservaat fan Washington, nei it Colville Yndianereservaat.
Rogue One: A Star Wars Story
Plot
Se komt út by de grutte skûtelantenne, boppe-op 'e toer, dêr't se de ynformaasjedrager yn it kompjûtersysteem ynfiert. Om 'e blaudrukken ferstjoere te kinnen, moat se earst de rjochting oanpasse dy't de antenne útwiist. Tsjin 'e tiid dat se dat oprêden hat, berikt Krennic mei de lift it antenneplatfoarm. Hy hâldt fol dat hy wûn hat en risselwearret om Jyn dea te sjitten, mar hy wurdt sels fan efteren delsketten as in slim ferwûne Cassian it platfoarm berikt. Yn 'e romte set admiraal Raddus in hammerkopkorvet yn dy't in fijannich stjerreslachskip raamt en fansiden triuwt by in oar stjerreslachskip op. De fertize skipswrakken swalkje fan koers en botse op 'e generatorfasiliteit dy't it enerzjyskyld om 'e planeet hinne opwekket. It skyld wurdt dêrtroch deäktivearre. Jyn ferstjoert de blaudrukken fan 'e Deadsstjer, dy't ûntfongen wurde op it flaggeskip fan admiraal Raddus.
Untfangst
Peter Bradshaw, dy't publisearre yn 'e Britske krante The Guardian, skreau: "Rogue One docht nea wier wat skelmeftichs (rogue), en it is gjin popkultuerbarren lykas The Force Awakens, yn it sok wêrfan't dizze film útkomt. In grut diel fan 'e sjarme [fan Rogue One] komt fan it njoere effekt, suver as fan in dream, fan it oan ien wei troch produsearjen fan eleminten dêr't it publyk bekend mei is, werskodde en oars yninoar set, in tebekrikken nei it ferline en foarútwizen nei in al fêststeande takomst. Der binne guon wierlik spektakulêre cameo's fan dierbere personaazjes, dêr't de aldernijste digitale effekten foar ynset binne – suver grizelich eksakt, sadat it sjen bytiden oanfielt as it weromgean nei de 1970-er en 1980-er jierren yn in tiidmasine."
Allahabad
Geografy
Allahabad leit yn it súdlike part fan 'e Noardyndiaaske steat Uttar Pradesh, op sa'n 90 m boppe seenivo. De stêd leit oan 'e râne fan 'e Doab-krite, en grinzget oan 'e regio's Bundelkhand yn it súdwesten, Baghelkhand yn it easten en súdeasten, en Awadh (âlde stavering: Oudh) yn it noarden en noardeasten. Yn of fuortby de stêd komme trije rivieren gear: de Ganges, de hillige rivier fan it hindoeïsme, en de Yamuna, mei dêropta de ûnsichtbere Sarasvati, dy't neffens hindoeïstyske leginden opwelje soe út 'e grûn. Behalven troch de rivier de Yamuna wurdt Allahabad ek midstwa spjalten troch in spoarline dy't yn east-westrjochting troch de stêd rint.
Under de grut-mogols
De Britske Eastyndyske Kompanjy longere op 'e fêsting fan Allahabad om deselde redens as dat Akbar dy dêr boud hie. Yn 'e Slach by Buxar, yn oktober 1764 en yn 'e Slach by Kora yn maaie fan it jier dêrop waarden de legers fan 'e Mogol-keizer Sjah Alam II, de nawab fan Oudh Sjûdja-ûd-Daula, en de nawab fan Bingalen Mir Kasim ferslein troch de troepen fan 'e Kompanjy. Neitiid waarden as útfloeisel fan it dêrop sletten Ferdrach fan Allahabad yn 1765 foar it earst Britske soldaten yn Allahabad legere. Sjah Alam II moast him nei de nederlagen oerjaan oan 'e Britten en libbe doe seis jier ûnder Britsk tafersjoch yn 'e stêd, as in soarte fan kriichsfinzene of gizelder.
Cassidy Banks
Libben en karriêre
Banks waard yn 1993 berne yn Denver, yn 'e Amerikaanske steat Kolorado. Yn 2014, doe't se 21 jier wie, makke se har debút as aktrise yn in pornografyske film. Neffens de Internet Adult Film Database (IAFD) hie se begjin 2016 yn krapoan sechstich pornofilms spile, û.m. foar sokke foaroansteande labels as Wicked Pictures, Elegant Angel, New Sensations, Digital Playground, Hustler Video, Evil Angel, Digital Sin en Jules Jordan Video.
Tialda (famkesnamme)
Tialda (útspr.: [tiˈalda]) is in Fryske famkesnamme. It is in ôfsliten foarm fan 'e Germaanske foarnamme Thiadwalda, dat "hearskeresse ûnder it folk" betsjut, fan thiad- ("folk") en -wald ("hearskje"), mei de froulike útgong op -a.
Winkel
Winkeljen
Winkeljen of, mei in Ingelsk wurd dat jin tsjintwurdich almar faker hearre, shoppen, is it besykjen fan ferskate winkels efterinoar, bygelyks op in frije dei. Benammen froulju fine dat in ûntspannende beuzichheid, wylst in soad manlju der in glûpende hekel oan hawwe. Yn Nederlân geane in protte minsken op sneon te winkeljen. Dat wurdt it meast dien op in plak dêr't in protte winkels ticht byinoar steane, lykas yn in winkelsintrum of in winkelstrjitte.
Donetsk
1917-1992
Yn de Twadde Wrâldkriich waard de stêd hast folslein ferneatige. Fan 28 oktober 1941 oant 5 septimber 1943 wie Stalino fan de Dútsers beset. De wredens fan de Dútsers tsjin de eastfolken en de joaden yn it bysûnder wie al yn de simmer fan 1941 ta de befolking trochkrongen en in soad ynwenners flechten noch fierder it easten yn. Hast 200.000 ynwenners, en dat wie 40% fan de bevolking, wêrûnder ek in soad joaden, makken dat se fuort kamen. Likernôch 290.000 minsken bleaune efter en dêrfan fermoarden de nazy's ûngefear 60.000. Dêrûnder wiene 17.000 joadske boargers.
The Dead Pool
Plot
Gus Wheeler, in man dy't beweart de moarden op Squares en Fisher begien te hawwen, oerjit himsels midden op 'e strjitte mei benzine en driget himsels yn 'e brân te stekken. Hy wol op 'e tillefyzje ynterviewd wurde troch in bekende ferslachjouwer, en Callahan freget dêr Walker foar, wylst er himsels foardocht as har kameraman. It docht bliken dat Wheeler gjin moardner is, mar gewoan immen dy't oandacht siket en wanhopich is om op 'e tillefyzje te kommen. Walker wegeret him lykwols te filmjen as er himsels yn 'e brân stekt, wat de selsmoardplannen fan 'e man sinleas meitsje. As er himsels dochs noch, mar by fersin, yn 'e brân stekt, rêdt Callahan syn libben troch him út 'e plasse benzine te skuorren dêr't er yn stiet, wêrnei't brânspuitlju mei brânblussers de sitewaasje al gaueftich ûnder kontrôle hawwe. Under de yndruk fan har beslút om in sensasjoneel nijsitem foarbygean te litten, kriget Callahan wiere belangstelling foar Walker.
Echte kamielen
De echte kamielen (wittenskiplike namme: Camelini) foarmje in tûke fan 'e klasse fan 'e sûchdieren (Mammalia), it skift fan 'e evenhoevigen (Artiodactyla), it ûnderskift fan 'e ylpoatigen (Tylopoda), de boppefamylje fan 'e kamieldieren (Cameloidea), de famylje fan 'e kamieleftigen (Camelidae) en de ûnderfamylje fan 'e echte kamieleftigen (Camelinae). Dizze taksonomyske groep omfiemet de kamielen (Camelus), wêrfan't noch trije libbene soarten besteane.
The Dead Pool
Rolferdieling
De leden fan rockband Guns N' Roses hawwe yn The Dead Pool in cameo wêrfoar't se net op 'e ôftiteling fermeld wurde yn 'e sêne op 'e boat yn 'e haven, wêrby't gitarist Slash (werkenber oan syn karakteristike hege hoed) it harpoenkanon ôffjurret. Se binne ek middenmank it roufolk te sjen yn 'e sêne fan 'e begraffenis fan Johnny Squares.
Rotaasjeparse
Yn de rotaasjeparse wurdt mei silinders wurke, mei rôlen papier yn stee fan fellen. In rotaasjeparse is dus in rap draaiende drukmasine foar massaproduksje; kranten en tydskriften kinne flot yn in grutte oplage makke wurde. De oplages fan it printwurk binne sawat ûnbeheind. Foarhinne wiene boeken mei in oplage 500 eksimplaren gebrûklik. Sels de earste printinge fan de Camera Obscura telde net mear.
It Hearrenfean fan A-Z
B
Batavus - Batavus Fytsmuseum - Albert Gillis von Baumhauer - Ynternasjonaal Bedriuweterrein Fryslân - Jeen van den Berg - Frederik Hessel van Beyma thoe Kingma - Blau Hûs - Johan Bleeker - Francijntje de Boer - Atze Bosch - Uldrik Bottema - Jan Brouwer - Pieter Bijl - Halbe Binnerts - Fokje Bleeker-Dijkstra - Sies Bleeker - Martinus de Blocq fan Scheltinga (1666-1742) - Martinus de Blocq fan Scheltinga (1736-1799) - Rudi Boltendal - Willem H. Bouricius van Idema - Daan Breeuwsma - Boele Bregman - Alex Brinksma - Jan Jan Brouwer
Genetyske technology
Foar- en neidielen
Dit is mar in greep út de foar- en neidielen dy’t neamd wurde. Der binne tal fan oersjoggen ferskynd mei arguminten foar en tsjin biotechnolgy mei GMO’s, Guon fan de hjir neamde foar- en neidielen wurde rûnom erkend, oaren wurdt om striden.
Sekretaresse
In sekretaresse of siktaresse (fan it Latynske secretarum) is immen dy't foar har of syn berop administrative en ûnderstypjende wurksumheden ferrjochtet foar in funksjonaris of in ynstânsje. By sok wurk moat men tinke oan dingen dêr't bgl. dokters of direkteuren sels gjin tiid foar hawwe en dy't maklik oan in ûnderhearrige oerdroegen wurde kinne. 'Sekretaresse' is net de froulike foarm fan sekretaris, dat gjin ûnderstypjende administrative funksje is, mar in bestjoersfunksje. Sa'n 99% fan 'e Nederlânske sekretaresses is in frou; de seldsume manlike sekretaresses wurde yn 'e regel sekretarieel meiwurker of soms sekretariaatsmeiwurker neamd. It komt ek foar dat sekretaresses fan heechpleatste persoanen sels ek wer ûnderhearrige sekretaresses hawwe, dy't dan simpelwei administratyf meiwurkers neamd wurde.
Staveringsalfabet
Der binne ferskillende staveringsalfabetten foar ferskillende talen yn gebrûk. It Ynternasjonaal telefoanalfabet is in staveringsalfabet ornearre foar sprekkers mei ferskillende talen. It brûkt meast ynternasjonaal bekende stedsnammen.
Grutte Tsjerke (Doardt)
De tsjerke is in krúsbasilyk yn de Brabânsk-goatyske styl en waard nei de bou wijd oan Us-Leaffrou. Sûnt 1572 is de tsjerke in protestantsk tsjerkegebou. It monumintale gebou stiet yn de Top 100 fan de Rykstsjinst foar de Monumintesoarch.
James Madison DeWolf
Libben en karriêre
DeWolf waard yn 1843 berne yn it doarp Mehoopany, op it plattelân fan Wyoming County, yn 'e Amerikaanske steat Pennsylvania. Hy wie de soan fan Mark A. DeWolf (1813-1865), in boer, en dy syn frou Achsa Clapp Fisk (1817-1907). Hy hie in âldere broer, Edwin A. DeWolf, mei wa't er trije jier skeelde. Under de Amerikaanske Boargeroarloch (1861-1865) naam DeWolf op 1 augustus 1861 mei santjin jier as sljochtwei soldaat tsjinst yn it Noardlike Leger by it 1e Artilleryrezjimint fan Pennsylvania. Hy focht mei yn 'e Earste Slach by Bull Run en waard op 29 oktober 1862 út tsjinst ûntslein mei de rang fan korporaal fanwegen lichaamlike swierrichheden feroarsake troch in skotwûne yn 'e earm. Nei't er genôch opbettere wie naam DeWolf yn septimber 1864 op 'e nij tsjinst by deselde ienheid, en tsjinne doe oant it rezjimint nei ôfrin fan 'e Boargeroarloch op 14 juny 1865 opheft waard.
Baugulf fan Fulda
Opfolger fan de stichter abt Sturmius wie dwaande mei de fierdere útbou fan de 744 stichte abdij. Hy wie er ien fan de learmasters fan Einhard.
It Hearrenfean fan A-Z
L
Anne van der Laan - Sieger van der Laan - Abe Lenstra - Abe Lenstra Stadion - List fan bylden op It Hearrenfean - List fan Hearrenfeansters - List fan hjoeddeiske-spilers en âld-spilers fan SC It Hearrenfean - List fan rekords en statistiken fan SC It Hearrenfean
Bellingwedde
Op 1 jannewaris 2018 waard de gemeente Bellingwedde mei de gemeente Vlagtwedde gearfoege ta de nije gemeente Westerwâlde.
Grutte Tsjerke (Doardt)
Oargels
Op inisjatyf fan de stifting Bach-orgel Grote Kerk Dordrecht boude Verschueren Orgelbouw in Bach-oargel yn it Marijekoer fan de tsjerke, dat op 26 septimber 2007 yn gebrûk nommen waard.
Gromolitografy
Gromolitografy is in gemysk proses dat min ofte mear itselde wurket as gewoane litografy mei it ferskil dat foar alle kleuren dy’t brûkt wurde in aparte drukplaat brûkt wurdt. Dy platen wiene meast fan sink of kalkstien.
Isabella fan Bruce
Houlik mei Earik II fan Noarwegen
Foar Earik, in widner, wie Isabella syn twadde frou, mei't er earder troud west hie mei de Skotske prinsesse Margareta, de dochter fan 'e Skotske kening Aleksander III. Ut dat houlik wie keninginne Margareta fan Skotlân berne, de saneamde 'Faam fan Noarwegen', dy't yn 1290 ûnderweis nei har keninkryk kaam te ferstjerren en sa de troan fan Skotlân leech efterliet. Dat hie in machtsfakuum en ûnderlinge strideraasje mank de Skotske adel, doe Ingelske ynminging en úteinlik de Skotske Unôfhinklikheidsoarloggen ta gefolch. Doe't it houlik tusken Earik en Isabella sletten waard, wie de hear fan Annandale, Isabella har heit, ien fan 'e wichtichste pretendinten foar de Skotske troan.
As keninginne-dûairiêre
Isabella wie mar seis jier keninginne fan Noarwegen, mei't Earik II yn 1299 kaam te ferstjerren. Hy waard opfolge troch syn jongere broer, Haakon V, dy't regearre oant syn eigen dea yn 1319. Nettsjinsteande dat hja har man 59 jier oerlibbe, wertroude Isabella nea, noch kearde se ea werom nei Skotlân. Hja fierde fan 1299 oant har dea de titel keninginne-dûairiêre fan Noarwegen, en wie oan it Noarske Keninklik Hof yn Bergen in macht om rekken mei te hâlden. Ut it houlik tusken Isabella en Earik waard ien dochter berne, Ingeboarch Eariksdochter, dy't neitiid earst fersein waard oan Jan II, greve fan Orkney, mar úteinlik yn 1312 troude mei Waldemar Magnussoan fan Sweden, hartoch fan Upplân, Ölân en Finlân. Beide ferlovings fan har dochter waarden troch Isabella sels beävensearre.
Marijetsjerke (Bûtenpost)
Ynterieur
Foar de preekstoel oer steane fiif hearebanken en yn it koer ien. Yn it koer fan de tsjerke hingje seis grutte roubuorden en fjouwer rútfoarmige panelen mei wapens.
Keninginne Sjarlotte-eilannen
Geografy
De Keninginne Sjarlotte-eilannen omfetsje twa haadeilannen, it noardlike Graham en it súdlike Moresby, en dêrnjonken likernôch 150 lytsere eilantsjes, dy't mei-inoar in lânoerflak fan 10.180 km² hawwe. De arsjipel wurdt oan 'e eastkant skaat fan it fêstelân fan Britsk-Kolumbia troch de Hekatestrjitte, en oan 'e súdkant fan Vancouvereilân troch de See-ingte fan Keninginne Sjarlotte. Yn it noarden skiedt de omstriden Dixonyngong de eilannen fan 'e Amerikaanske steat Alaska.
Demografy en skiednis
De Keninginne Sjarlotte-eilannen wiene yn 'e njoggentjinde iuw wichtich foar de lukrative hannel yn see-otterpelzen, en behalven de Spanjerts en de Britten makken ek de Amerikanen oanspraak op 'e arsjipel. Alle Spaanske bemuoienissen stoppen doe't Meksiko yn 1821 ûnôfhinklik waard. By in ferdrach út 1846 joegen de Amerikanen harren oanspraken op. Nei't der troch de Goudkoarts fan Moresby, yn 1851, in grutte befolkingsgroei plakfûn hie, foarmen de Keninginne Sjarlotte-eilannen fanôf 1853 in aparte Britske koloanje, mar yn 1863 gie dy op yn it gruttere Britsk-Kolumbia.
Sainte-Mère-Église
Sainte-Mère-Église is in plak en tagelyk in Frânske gemeente yn it departemint Manche yn de regio Normandje. De gemeente falt ûnder it arrondissemint Cherbourg en it kanton Carentan-les-Marais. Haadplak fan de gemeente is it plak dêr't de gemeente syn namme fan krige, Sainte-Mère-Église. De ynwenners wurde Sainte-Mère-Églisais neamd.
Gemeenteyndieling
Haadplak is Sainte-Mère-Église, de oare plakken hawwe de status fan in commune déléguée.
Simmearjers
Ferdriuwing troch de Skyten
It is ûndúdlik hoefolle fan it ferhaal fan Herodoatus op wierheid berêst, mei't mytologisearring fan 'e skiedskriuwing yn syn tiid as folslein akseptabel sjoen waard. Boppedat skreau er trije iuwen letter, omtrint 440 f.Kr. Hy neamde ek in stikmannich Simmearyske keningen, ûnder wa Tûkdammê (hellenisearre ta Lygdamis), dy't regearre yn 'e midden fan 'e sânde iuw f.Kr., en Sandachsjatra, dy't hearske yn 'e lette sânde iuw f.Kr.
Yn 'e popkultuer
Conan de Barbaar is in fiktyf personaazje, dat yn 1932 skepen waard troch de Amerikaanske skriuwer Robert E. Howard. Yn 'e ferneamde ferhalen oer him wurdt er kear op kear omskreaun as in Simmearjer. De Simmearjers fan Howard binne lykwols in fiktyf folk dat yn in optochte wrâld libbet yn 'e mytologyske Hyborian Age ("Hyboriaansk Tiidrek"), en dat neat mei de histoaryske Simmearjers út te stean hat.
Grafyske foarmjouwing
Animaasje
Animaasjefilm is de algemiene namme foar filmopnames dêr’t gjin libbene akteurs yn optrede, mar yn stee dêrfan tekene figueren (tekenfilm), of libbenleaze matearje (lykas klaaifiguerkes) dy’t filme wurde yn de inkeldbyldtechnyk. Dat wol sizze dat de bylden ién foar ién opnommen wurde. By it efterinoar setten fan dy bylden yn in film jouwe dy dan, as it goed dien wurdt, de yllúzje fan beweging. Om in folslein floeiende beweging te meitsjen binne 24 frames de sekonde nedich. Der binne ek animaasjes dy’t mei 12 of 10 frames de sekonde geane. Mar mei sa’n animaasje krije jo gjin moaie floeiende beweging.
Kommunikaasje
Kommunikaasjewittenskip is in wittenskiplike dissipline dy’t de minsklike kommunikaasje bestudearret yn al syn foarmen en yn ferskate konteksten. It is dus in alsidige dissipline, dy’t te krijen hat mei de kommunikaasjelear: skaaimerken fan stjoerder, drager, en ûntfanger fan in boadskip. Mei taal yn al syn foarmen, dus net allinnich de skreaune en sprutsen taal, mar ek de byldtaal, lichemstaal en gebeartetaal. Mei kennislear en it begripen en ynterpretearjen fan boadskippen, ferburgen boadskippen, ûndûbelsinnigens, objektiviteit. Mei sosjology en hoe’t opfettings fan maatskiplike groepen oerbrocht wurde oan de rest fan de maatskippij en oarsom. En as lêste mei psychology: hoe drukt de minske syn ideeën, gefoelens, winsken út; en hoe wurde dy troch de oaren persipiearre en begrepen?
Webdesign
Foar de navigaasje op in side is de struktuer fan in webside wichtich. In reklamebrosjuere hat faak losse stikken tekst mei plaatsjes dertusken, mar websiden binne meast folle komplekser. Wikipedia jout dêr in goed foarbyld fan. It hat net allinnich in logo, in titel en tekst mei yllustraasjes, mar ek tabblêden, karmenu’s, in ynlochfunksje en in sykfunksje.
Grafysk ûntwerper en grafysk foarmjouwer
Sawol de grafysk foarmjouwer as de grafysk ûntwerper fersoarget yn opdracht nei eigen ynsjoch de folsleine grafyske foarmjouwing fan útienrinnende soarten printwurk of multymedia en leit dy fêst yn in ûntwerp. Binnen it ûntwerp jout er/se de lay-out (yndieling), de typografy (lettertypes, -gruttes, kolombreedtes, rigelôfstân, ensfh.), de bylddragersoarte (papier, skermûndergrûn, ensfh.), it kleurgebrûk en de yllustraasje-/fotosoarte oan. Hiel inkeld makket er/se de yllustraasjes of foto’s sels. Faak besteget er/se de opdracht dêrfoar út oan in yllustrator of fotograaf.
Stúdzje fan de grafyske foarmjouwing
Oare opliedings:
Robert fan Bruce, 6e hear fan Annandale
Oanspraken op 'e Skotske troan
Doe't yn 1290 nei it hommels ferstjerren fan sawol Aleksander III as fan syn iennichste erfgenamte Margareta, de saneamde 'Faam fan Noarwegen', de Skotske troan foarearst leech bleau, stipe Annandale de oanspraken fan syn heit op it keningskip fan Skotlân. Yn 1292 waard Jan fan Balliol lykwols ynstee kening; dêrop loek Annandale syn heit him werom yn Ingelân, en droech de hearlikheid Annandale oan syn soan oer. Sadwaande naam Annandale doe it bestjoer dêroer op, en droech sels it bewâld oer Carrick, dat er sûnt syn trouwen foar syn frou regearre hie, oer oan syn âldste soan Robert. Datselde jiers kaam syn frou Marjorie te ferstjerren. Yn 1293 besocht Annandale Noarwegen, dêr't er syn dochter Isabella fan Bruce yn Bergen úthylke oan kening Earik II.
Minder as in jier letter, yn maaie 1297, briek der lykwols ûnder in William Wallace, in man fan nederich komôf, yn Skotlân in opstân tsjin 'e Ingelske oerhearsking út. Dêrop loek Annandale him wer werom op it Kastiel fan Carlisle, mar syn soan Robert rekke ûnder ynfloed fan Jakobus Stewart, 5e grutsteedhâlder fan Skotlân, en Robert Wishart, de biskop fan Glasgow, by de rebûlje belutsen. Annandale bepleite by syn soan de Ingelske saak, mar de jonge Robert wie doe 22 jier âld en joech net mear om syn heite sizzen. Hy fermoedsoene him yn july mei Edwert I by de saneamde Kapitulaasje fan Irvine, mar rekke koart dêrnei wer yn 'e opstân behelle. It is mooglik dat de jonge Robert, koart nei't de Skotten de Ingelsen yn 'e Slach by Stirling (1297) ferslein hiene, fannijs in oerienkomst mei Edwert I sleat. In sterke oanwizing dêrfoar kin wêze dat de Ingelske kening nei de Skotske nederlaach yn 'e Slach by Falkirk (1298) Annandale en Carrick net konfiskearre, sa't er dat wol die mei de besittings fan oare opstannige eallju. Ien histoaryske boarne wol hawwe dat de reden dêrfoar wie dat Robert by Falkirk foar de Ingelsen focht, mar oan 'e oare kant is syn namme net te finen op 'e saneamde Falkirk Roll, dêr't alle by de slach oanwêzige eallju yn it Ingelske leger yn neamd wurde.
Houliken en neiteam
Robert fan Bruce, 6e hear fan Annandale, troude yn 1272 op it Kastiel fan Turnberry mei Marjorie, grevinne fan Carrick (1254-1292), de erfdochter fan Neil, greve Carrick. Hja hiene 11 bern: Robert fan Bruce, 6e hear fan Annandale, troude yn 1296 mei in Eleönoara (†1331), oer wa't fierders frijwol neat bekend is. Ut dit houlik gjin bern.
Pinksterbea
Pinksterbea, yn it oarspronklike Latyn: Veni, Creator Spiritus (letterlik: "Kom, Skeppende Geast"), is in kristlike hymne oan 'e Hillige Geast, skreaun troch de njoggende-iuwske Frankyske benediktynske mûnts, abt, aartsbiskop fan Mainz, teolooch, dichter en skriuwer Rabanus Maurus. It is in gesang dat ferbûn is mei it pinksterfeest, doe't neffens de bibelske Hannelingen fan de Apostels de Hillige Geast útstoart waard oer de eardere dissipels fan Jezus fan Nazaret. De Fryske oersetting fan Klaas Bruinsma waard publisearre yn 1982.
Eftergrûn
Marten Luther brûkte dizze hymne as basis foar syn koraalmuzyk foar pinkster Komm, Gott Schöpfer, Heiliger Geist, dat er yn 1524 komponearre. Yn letter tiden hawwe ek oare komponisten der muzyk foar skreaun of it as útgongspunt foar bewurkings brûkt, wêrûnder Gustav Mahler, Cristóbal Halffter, Hector Berlioz en Krzysztof Penderecki.
Mitch Bouyer
Neisleep
Nei de dea fan har man waard Bouyer syn widdo Ekster Bûtendoar yn 'e hûs nommen troch syn goede freon Thomas Leforge. Doe't dy syn eigen frou stoar, wertroude er mei Ekster Bûtendoar en adoptearre er har bern. By dat barren waard Bouyer syn soan Tom nei alle gedachten ek omneamd ta James Leforge, om't Leforge al in eigen soan hie dy't Tom hiet. Ekster Bûtendoar, of Mary, sa't de blanken har neamden, soe har earste man fjirtich jier oerlibje en yn 1916 komme te ferstjerren.
James Deen
Pornokarriêre
Neffens eigen sizzen wie it al Deen syn ambysje om pornoakteur te wurden sûnt er op 'e beukerskoalle siet. As tiner hearde er ris in fraachpetear mei pornostjer Jenna Jameson op it radioprogramma Loveline, wêrby't in harker ynskille om har te freegjen hoe't er pornoakteur wurde koe. Jameson antwurde dat hy himsels oanleare moast om sûnder sjêne te masturbearjen yn it bywêzen fan tweintich oaren. Sadwaande begûn Deen mei it hawwen fan seks yn it iepenbier op feesten en raves. Neffens him hat sok ekshibysjonistysk hâlden en dragen him tige by tige holpen om te 'prestearjen' foar de kamera.
Beskuldings fan seksuaal wangedrach
Fanwegen de beskuldigings ferbriek de bondaazje- en s.m.-webside Kink.com alle bannen mei Deen, dêrby ferklearjend dat ynstimming fan beide partijen altyd sakrosankt is. De webside The Frisky hefte Deen syn seksadvyskollumn op en ferwidere advertinsjes foar en links nei Deens syn offisjele webside. Fierders lei Deen frijwillich syn funksje as foarsitter fan it Adult Performer Advocacy Committee (APAC) del, hoewol't er folhold dat er "ferbjustere" wie troch de beskuldigings, dy't er oant op 'e dei fan hjoed ûntkent. By dizze saak moat oantekene wurde dat gjinien fan 'e froulju dy't Deen beskuldigje fan seksueel wangedrach oanjefte tsjin him dien hat by de plysje.
Noard-Osseesje-Alaanje
Skiednis
Ik keninkryk Alaanje waard yn de 13e iuw troch de Mongoalen ferneatige. Letter hie de regio te lijen fan de driging fan Osmanen en Tataren. Stadichoan socht Alaanje dêrom mear en mear kontakt mei it Russyske Ryk en yn 1776 gyng it dêr frijwillich yn op. Dêrmei wie it gebiet fan de Osseten ien fan de earste regio's fan de Kaukasus dy't ûnder Russysk bewâld kaam. Yn de tsaretiid hearde it gebiet by de nei de rivier de Terek ferneamede oblast Terek, dêr't ek it hjoeddeiske Tsjetsjeenje, Kabardino-Balkaarje en Ingûsjeesje by hearde.
Yn de tiid fan de Sovjet-Uny waard Noard-Osseesje oant 1924 ûnderdiel fan de autonome Sovjetyske Sosjalistyske Berchrepublyk. Op 7 july 1924 waard it de Noard-Ossetyske Autonome Oblast en mei de grûnwet fan 5 desimber 1936 waard de oblast omneamd yn de Noard-Ossetyske Autonome Sosjalistyske Sovjetrepublyk.
Súd-Osseesje, dat oant de ûntbining in diel fan Georgje en net by Georgje bliuwe woe, rekke yn it begjin fan de jierren 1990 yn konflikt mei Georgje. In soad Súd-Osseten flechten doe nei it noarden nei Noard-Osseesje. Tagelyk krige de Noard-Osseesje te meitsjen mei etnyske spanningen tusken Osseten en de islamityske Ingûsjen yn it Prigorodni-rajon. Yn de simmer fan 2004 besocht it Georgyske regear Súd-Osseesje wer ûnder kontrôle te krijen, mar dat mislearre.
Befolking
De op ien nei grutste groep binne de Russen, mar harren oandiel nimt al in hiel skoft ôf. Russen wenje fral yn it noarden om Mosdok hinne, dêr't hja in mearderheid fan de befolking útmeitsje, en yn de haadstêd Vladikavkas.
Room (film út 2015)
Plot
Joy besiket yn dy sitewaasje om optimistysk te bliuwen foar har soan, mar se lijdt oan malnutrysje en hat riten fan depressiviteit. Se hat pinemûle oan in kies om't se nea nei de toskedokter giet, en ek hat se oanhâldend pine oan in pols, dy't Old Nick ris brutsen hat as bestraffing doe't se him yn it begjin fan har finzenskip mei it swiere lid fan it wetterreservoir fan it húske te liif gie. Se hat Jack besocht te beskermjen troch him wiis te meitsjen dat Keamer alles is wat der bestiet, en dat de rest fan 'e wrâld inkeld foarkomt op 'e tillefyzje.
Letter dyselde jûn, nei't Old Nick seks hân hat mei Joy en by har op bêd yn 'e sliep fallen is, wurdt Jack yn 'e kleankast wekker. Nettsjinsteande it feit dat syn mem him hjitten hat om yn 'e kleankast te bliuwen salang't Old Nick yn Keamer is, wurdt nijsgjirrigens him oermânsk. Hy slûpt de kast út om Old Nick fan tichteby te besjen. Old Nick wurdt wekker en besiket hoeden om kontakt te meitsjen, sa't men bygelyks in skrutene hûn oanhellet. As Joy wekker wurdt, giet de grize har oer de grouwe by it sjen fan 'e ynteraksje tusken Jack en Old Nick. Se raast tsjin Jack dat werom gean moat yn Kast, en slacht ûnderwilens de útstutsen hân fan Old Nick fuort. Hy bestraft har troch har seare pols te ferbûgen en har hast te smoaren, en de oare moarn docht bliken dat er de elektrisiteit yn Keamer ôfsnien hat.
De man mei de hûn bliuwt by Jack oant de plysje komt. In freonlike froulike plysje wit út syn wifeljende antwurden op har fragen foar it ferstân te krijen wat der oan 'e hân is. Troch syn beskriuwing fan 'e bewegings fan 'e pick-up as de auto om 'e bocht gie, kin frij sekuer de buert fêststeld wurde dêr't it hûs fan Old Nick stean moat. Dêrnei begjint de plysje in massale syktocht nei in túnskuorke mei in skylight. Sa wurdt Joy op 't lêst fûn, en tegearre mei Jack wurdt se nei it sikehûs brocht dêr't se ferskjinne en fersoarge wurde en de nacht trochbringe. Underwilens hâldt de plysje de flechtsjende Old Nick oan en arrestearret him.
Preproduksje
Room waard úteinlik in ko-produksje fan Kanada, Ierlân, it Feriene Keninkryk en de Feriene Steaten. It wie in ûnôfhinklike film produsearre troch Ed Guiney en David Gross foar Filmnation Entertainment, Telefilm Canada, Film4, de Bórd Scannán na hÉireann/Irish Film Board, de Ontario Media Development Corporation, Element Pictures, No Trace Camping en Duperele Films. Der wie in budget fan $13 miljoen foar de film beskikber.
Opnamen
De keamer meat 3.40 m by 3.40 m, en om 'e filmcrew en harren kamera's en oare apparatuer deryn passe te litten, wie elts ûnderdiel fan 'e ynrjochting útnimber, de wanden ynbegrepen. Om't regisseur Lenny Abrahamson en kameraregisseur Danny Cohen lykwols woene dat de kamera altyd opnaam fan in punt yn 'e keamer, befûn de lins him altyd binnenyn de set, ek as de rest fan 'e kamera derbûten stie. By de opnamen yn 'e keamer wiene der soms wol acht kameralju mei Larson en Tremblay yn 'e set.
Entrapment
Plot
Dyselde deis noch ferkent Mac yn 'e momkape fan in toerist de Petronas Towers, wêrnei't er syn plannen makket. As Gin lykwols de Rembrandt en it masker by Greene bringe wol om se om te ruiljen foar de koade en de bril, docht bliken dat it masker út it kofferke mist. Mac hat nammentlik besletten fan 'e ynbraak ôf te sjen om't er it te gefaarlik fynt. Hy moetet Thibadeaux, oan wa't er it masker besiket te jaan, mar dan docht bliken dat de ferhâldings net binne sa't se lieken te wêzen, want Thibadeaux makket Mac yn net mis te fersteane bewurdings dúdlik dat der fan ôfsjen fan 'e ynbraak gjin sprake wêze kin, en Mac hat gjin oare kar as him derby del te lizzen dat er dochs trochsette moat. As er mei it masker weromkeart, is Gin, om it sêft út te drukken, net sa wiis mei him, mar se lizze harren skeel by. Gin bringt it masker dochs noch by Greene en ûntfangt dêrfoar de bril, dy't er efterholden hie. Underwilens dûkt ek Cruz yn Kuala Lumpur op, dy't dêr troch Thibadeaux, dy't dûbel spul liket te spyljen, nei ta helle is.
Menterwâlde
Menterwâlde  (Nederlânsk en offisjeel: Menterwolde) is in eardere gemeente yn de provinsje Grinslân. Mei yngong fan 1 jannewaris 2018 gie de gemeente op yn de nije gemeente Midden-Grinslân. Op de lêste dei fan it bestean fan de gemeente (31 december 2017) hie it 12.013 ynwenners.
Tongerfûgel (mytology)
Myten
Neffens de myten fan de Sû (Sioux), fan 'e Grutte Flakten, rûgen de tongerfûgels yn prehistoaryske tiden de unktehila út, in ras fan gefaarlike reptylske meunsters. De leginden fan 'e Menominy (Menominee), fan Wiskonsin, wolle hawwe dat de tongerfûgels op in grutte berch wenje dy't yn it westen yn 'e loft sweeft. Dêrwei soene se har dwaande hâlde mei de behearsking fan rein en hagel en it ferrjochtsjen fan heldedieden. Se binne de fijannen fan 'e grutte hoarne slangen, de misikinubik, en hawwe tsjinkeard dat dy de wrâld feroverje en de minskheid fersline. Neffens de Menominy binne de tongerfûgels boadskippers fan 'e Grutte Sinne sels.
Minskesliner
By de measte registrearre gefallen fan minskesliners giet it om tigers, loaihoarsen (panters), liuwen of krokkedillen, mar dat binne beslist net de iennichste bisten dy't minsken deadzje en opfrette kinne. Soks is nammentlik ek bekend fan û.m. bearen, komodofaranen, hyena's en haaien. It feit dat bisten har ta minskesliners ûntjouwe, hat faak te krijen mei úthongering, ferâldering en sykte. Dêrtroch kinne bgl. liuwen en tigers faak harren normale proaidieren net mear fange, wat har twingt om te jeien op in ûnnoazelder proai: de minske. Oan 'e oare kant is it sa dat guon histoaryske minskesliners sa sûn as wat en yn 'e krêft fan har libben wiene.
Wolven
Yn ferliking mei oare fleisiters dy't minsken oanfalle om se op te fretten, komme oanfallen troch grize wolven (Canis lupus) mar tige selden foar, wat oanjout dat wolven yn ferhâlding ta har grutte en rôfsuchtich potinsjeel mar in hiel lytse bedriging foar minsken foarmje. Yn 'e seldsume gefallen dat der àl oanfallen fan wolven op minsken plakfine, binne de slachtoffers yn 'e regel bern. It is bekend dat by wolven dy't deunby minsklike wenplakken libje, gewenning, d.w.s. it ferliezen fan har eangstme foar de minske, in rol spilet by it ûntstean fan wolve-oanfallen.
Prêrjewolven
Frijwol alle bekende oanfallen fan prêrjewolven (Canis latrans) op minsken binne mislearre trochdat de minske weromfocht, útnaaide of troch oare lju rêden waard. Der binne mar twa deadlike oanfallen fan prêrjewolven op minsken bekend, en inkeld yn it gefal fan Taylor Mitchell waard it slachtoffer neitiid foar in diel opfretten. Dêrby moat lykwols oantekene wurde dat dy oanfal yn Nij-Skotlân plakfûn, dêr't de measte 'prêrjewolven' eins krusings mei grize wolven binne.
Krokkedillen en alligators
Oangeande Mississippy-alligator (Alligator mississippiensis), dy't foarkomt yn 'e súdeastlike Feriene Steaten, moat fêststeld wurde dat dy mar selden minsken oanfalt sûnder dat er dêrta útlokke is. Want nettsjinsteande it feit dat se der dúdlik de krêft en it formaat foar hawwe en yn harren wengebiet, dat op plakken troch de minske tichtbefolke wurdt, sûnder mis ek de kâns, is it deadzjen en opfretten fan minsken troch alligators seldsum. Dochs binne der wol gefallen bekend fan alligators dy't opportunistysk profitearren fan 'e soargeleazens fan beskate minsken, benammen bern en âlderein. Lykwols besykje de measte Mississippy-alligators, oars as it gefal is by de folle gefaarliker Nylkrokkedil en seekrokkedil, it kontakt mei minsken safolle mooglik te mijen.
Fûgels
Net folle fûgels binne grutternôch om minsken as proai beskôgje te kinnen, mar der bestiet al in beskate mjitte oan bewiismateriaal om 'e bewearing te ûnderstypjen dat de kroanearn (Stephanoaetus coronatus) bern út en troch as proai sjocht. Dêrby giet it om in eachtsjûgeferslach fan in oanfal op in sânjierrich jonkje (dat rêden waard en de fûgel deade), en om 'e ûntdekking fan in diel fan 'e skedel fan in minsklik bern yn in kroanearnenêst. Hjirmei soe de kroanearn de iennichste libbene fûgel wêze dy't op minsken jaget.
Oare fisken
Der besteane ek ferskate gefallen fan marfallen dy't minsken oanfallen en opfretten hawwe. Sa lei dokumintêremakker Jeremy Wade yn 2008 in dokumintearre gefal fêst fan reuzebagariusmarfallen (Bagarius yarrelli) dy't yn 'e rivier de Kali, yn Yndia, slachtoffers makke hiene. Ek de Jeropeeske marfal (Silurus glanis), de piraíba (Brachyplatystoma filamentosum) en de itajara (Epinephelus itajara) wurde derfan fertocht minsken oanfallen en opfretten te hawwen.
Raven (mytology)
Myten
By de Haida komt Raven ek as skepper-god en as trickster foar, mar is er dúdlik ien en itselde personaazje. Neffens de skeppingsmyte fan 'e Haida wie Raven ris goed útrêste en hied er him bêst folfretten, en wist er net goed wat er mei himsels útfine moast. Doe fûn er in mokselskelp dêr't in stikmannich manlju yn finzen sieten. Raven iepene de skelp en liet de manlju derút, mar rekke al rillegau ferfeeld. Doe fûn er in oare skelp, dêr't froulju yn finzen sieten, en dy iepene er ek. Neitiid brocht er de manlju en froulju byinoar út nijsgjirrigens wat der dan barre soe, en mei de ynteraksje fan dy earste minsken koed er him in hiel skoft fermeitsje.
Seefdruk
Technyk
Ek is der wat sibskip mei de klassike stinseltechnyk, dêr’t de inket ek troch lytse gatsjes yn de drukfoarm (it stinsel) hinne op it papier parse wurdt.
Teutoanen
Skiednis
Oan de ein fan de 2e iuw f.Kr. migrearren de Teutoanen, mei harren buorlju, bûnsmaten en faak ek sibben, de Germaanske Kimbren en de Ambroanen, nei it suden yn de Donaudelling, it suden fan Gallië en noardlik Italië. Dêr krongen se it lân fan de Romeinen yn (Julius Caesar seit yn syn ferslach fan de Gallyske Oarloch, Commentarii de bello Gallico, dat de Boii dejingen wiene dy't de provinsje Norikum oanfoelen). Dat konflikt roan út yn de Kimbryske Oarloch. De Kimbren (ûnder kening Boiorix) en de Teutoanen wûnnen de earste slach fan dy kriich fan de oan Rome alliërde stammen en ferneatigen in grut Romeinsk leger yn de Slach by Arausio yn 105 f.Kr. Mar Rome groepearre en organisearre him op 'en nij ûnder konsul Gaius Marius. Yn 104 f.Kr. ferlieten de Kimbren de Rhônedelling om Spanje te plonderjen, wylst de Teutonen yn Galje bleaune, noch wol in sterke macht, mar net sa machtich en marsjearje op eigen krêft nei Rome. Dat joech Marius de tiid om in nij leger op te bouwen en yn 102 f.Kr. sette er ôf rjochting de Teutoanen. By de Slach by Aquae Sextiae waarden de Teutonen benei ferneatige en Teutoanske kening Teutobod waard mei 20.000 fan syn stamgenoaten finzen naam. Dêrnei ferdwûne hy en syn stamme út de skiednis. It hat der alle wierskyn fan dat er nei Rome brocht waard om mei te rinnen yn in Romeinske triomftocht en dat er dêrnei rituëel terjochtsteld waard. It jier dêrop ûndergiene de Kimbren in soartgelikens lot by de Slach by Vercellae.
Hallowed Be Thy Name (liet)
Hallowed Be Thy Name is in nûmer dat oarspronklik opnaam is troch Iron Maiden yn 1982 yn de Battery studios yn Londen en útbrocht op it album The Number of the Beast fan Iron Maiden út 1982. Hallowed Be Thy Name wie it achtste en lêste nûmer op it album. It nûmer waard yn 1993 yn in live útfiering útbrocht as single.
Anna Dorothea Therbusch
Libben en wurk
Anna Dorothea Therbusch wie in dochter fan Georg Lisiewski (1674-1750) en Maria Elisabetha Kahlow. Lisiewski, dy't fan Poalske komôf wie. Hy wie om 1700 nei Berlyn ferhuze en waard dêr portretskilder. Anna Dorothea, har suster Anna Rosina en har broer Christoph krigen ûnderrjocht yn de skilderkeunst fan harren heit. Anna Dorothea en Anna Rosina waarden mei joechei begroete as Wunderkinder fan de skilderkeunst.
Fastida
Fastida wie kening fan de Gepiden yn de 3e iuw.
Folksferhaal
'Folksferhaal' is in hiel breed begryp, dat fierder spesifisearre wurde kin yn in stikmannich sjenres. De wichtichsten dêrfan binne de anekdoate, de leginde, it mearke, de myte, de mop en de sêge. In anekdoate is in fermaaklike koarte fertelling, in mop is in koartswilich teltsje mei in punchline, en in sêge is in oerlevere ferhaal dat om in histoarysk wier barde kearn hinne groeid is. De leginde wurdt faak betize mei de sêge, benammen om't it eigenskipswurd 'legindarysk' faak mar raak brûkt wurdt, mar eins is it in ferhaal dat te krijen hat mei in hillige of in wûnderteken. In mearke is in didaktysk ferhaal foar bern, en in myte is in ferhaal oer de goadewrâld. It meast komme (yn Nederlân) anekdoates, moppen en sêgen foar. Hoewol't se yn 'e regel earder as folksferhaal identifisearre wurde, binne mearkes en leginden eins folle seldsumer. Myten binne yn Nederlân suver net oerlevere.
Wilhelminatsjerke (Doardt)
Skiednis
Mei de ynbou fan in kreake yn 1922 waard it tal sitplakken nochris foars útwreide.
Neil fan Bruce (broer fan Robert I)
Libben
Koart nei't er him ta kening kroanje litten hie, litte Neil syn broer Robert mids juny 1306 in nederlaach yn 'e Slach by Methven, en yn augustus fan dat jier kamen de Ingelsen him suver oer it mad te Strathfillan, dêr't er beskûl socht hie. Hy moast sadwaande halje-trawalje de wyk nimme, wêrnei't er mei syn meast fertroude folgelingen ûndergrûnsk gie. De froulju en bern dy't diel útmakken fan syn selskip stjoerde Robert doe ûnder beskerming fan syn broer Neil en Jan fan Strathbogie, greve fan Atholl, nei it Kastiel fan Kildrummy. Dêrûnder wiene Robert syn frou Elizabeth fan Burgh, syn jonge dochter Marjorie, syn susters Kristina en Marije, en Isabella MacDuff, grevinne fan Buchan.
Judokus
Ferearing
Ut Frankryk wei wreide de ferearing fan Judokus him út nei Ingelân, Dútslân en Skandinaavje en ek de Nederlannen. Fariaasjes op de namme yn dy kriten binne populêre nammen lykas Josse, Joyce, Joos en Joost en yn de rin fan de tiid ûntstiene der kapellen en tsjerken, dy't oan de hillige wijd waarden.
Súdskotsk Berchlân
Rekreaasje en natoer
Njonken de lânbou is yn it Súdskotsk Berchlân rekreaasje in wichtige ynkomsteboarne. It gebiet lûkt in protte toeristen fanwegen syn natoerskientme. Der kin kuiere wurde, bgl. oer de 341 km lange Wei troch it Súdskotsk Berchlân, dy't al bochtsjend fan Portspatrick oan 'e kust fan 'e Ierske See nei Cockburnspath oan 'e Noardseekust rint. Fierders wurdt der ek in protte berchbeklommen en mountainbiked. Benammen ûnder it kuierjen kinne yn it Súdskotsk Berchlân kuorhinnen, sniehinnen, sniehazzen, reade gleeën, hoanskrobbers en keningsearnen sjoen wurde. See-earnen komme foar by St. Mary's Loch en oan 'e rivier de Tweed, wylst yn it westlike part fan it gebiet reade iikhoarntsjes, reaharten, reeën en ferwyldere geiten libje. Yn 'e rivieren en beken komme forel, salm en otters foar.
Assiniboin en Sû fan it Fort Peck Yndianereservaat fan Montana
Reservaat
It reservaat fan 'e Assiniboin en Sû is it Fort Peck Yndianereservaat (Fort Peck Indian Reservation) fan noardeastlik Montana. Dêr wennen yn 2000 likernôch 10.300 minsken, wêrûnder sa'n 6.000 Yndianen. It reservaat hat in oerflak fan goed 8.500 km², wêrfan't lykwols mar 3.750 km² yn Yndiaanske hannen is, mei't de rest ferkocht is oan blanken doe't de reservaatgrûnen ûnder druk fan 'e Amerikaanske oerheid tusken 1913 en 1930 frijjûn waarden foar kolonisaasje. Likegoed hat it stammeregear sizzenskip oer de measte aktiviteiten dy't binnen de grinzen fan it reservaat plakfine. Sa hat de stamme-organisaasje in eigen rjochtbank, tichthûs, sikehûs en krante. Yn 2012 wiene de Assiniboin en Sû fan Fort Peck ien fan 'e earste stammen dy't op 'e nij wylde bizons útsetten yn harren reservaat.
Ex voto
It hoecht net allinne om de skinker sels te gean, mar it kin bygelyks ek om de bern fan de skinker gean, dy't by in grut gefaar sparre waarden of út tankberens dat der in ein kaam oan in sykte ûnder it fee. Djoer hoecht in ex voto net te wêzen, mar eartiids wie in ex voto yn goud of sulver net ûngewoan. Ex voto's koene ek echte keunstwurken wêze. Sa bestiet der in tradysje fan votyfskilderijen, dy't de nuodlike sitewaasjes ôfbyldzje dy't de skinkers oerlibbe hawwe. Dêrnjonken waarden ek votyfskilderijen skonken troch tankbere oerheden, nei't in fijân by in wapene treffen of belis ferslein waard.
Uitgeverij Luitingh-Sijthoff
Ymprints
Luitingh-Sijthoff publisearret ûnder de folgjende ymprints:
Stanley Unwin (útjouwer)
Libben en karriêre
Yn 1914 naam Unwin de útjouwerij fan George Allen oer, dy't er doe omneamde ta George Allen & Unwin. Dat bedriuw publisearre yn 'e begjinjierren ferskate earnstige en soms kontroversjele boeken fan skriuwers as Bertrand Russell en Mahatma Gandhi. As libbenslange pasifist joech Unwin him ûnder de Earste Wrâldoarloch as gewissebeswierde by de Voluntary Aid Detachment, in ferpleechkundige tsjinst ferbûn oan it Britske Reade Krús.
Fenol
Fenol is ien fan de wichtichste ydustriële gemykalyen; de wrâldwide produksje yn 2004 wie sawat 7,7 miljoen ton.
Eigenskippen en reaksjes
De hydroksylgroep yn fenol kin assosjaasjes oproppe mei dy fan de alkanolen. Op grûn dêrfan soene jo gjin echt soere eigenskippen ferwachtsje fan fenol. De pKa-wearde is lykwols sa grut dat sels titraasje mei natriumhydrokside yn wetter mooglik is. De negative lading fan it anion dat ûntstiet by deprotonearring fan fenol, it fenolaat-anion, kin nammentlik yn de benzeenring delokalisearre wurde, sadat in beskate mjitte fan stabilisaasje optreedt. As elektroanesûgende substituînten oanwêzich binne wurdt de ferbining sels echt soer, omdat de negative lading nei dizze substituïnten lokalisearre wurde kin. In foarbyld is 2,4,6-trinitrofenol oftewol piktrinesoer, dat mei in pKa fan 0,38 sa'n 24.000 kear sterker is as jittiksoer.
Tapassings
Fenol is in ferbining mei in hiel soad tapassings yn de organyske synteze, it is dan ek in grûnstof foar in hiel soad keunststoffen (fenolharsen lykas bakelyt en genêsmiddels.
Vince Vouyer
Priveelibben
Yn fraachpetearen hat Vouyer oanjûn dat er in hekel hat oan froulju dy't harren lichem fersiere mei tatoeaazjes of piercings, of dy't in boarstfergrutting dwaan litten hawwe. Hy docht oan gewichtheffen en hynsteriden, en is in fan fan mixed martial arts (MMA). Neffens eigen sizzen wurdt er gauris werkend troch manlju, mar lokkigernôch binne se faak yn it selskip fan harren frou en kinne se neat sizze. Frjemd genôch, sa beweart er, binne it benammen Afro-Amerikaanske manlju dy't him werom kenne.
Fenol
Toksikology en feiligens
It korrosive karakter fan fenol is ferlykber mei dat fan wettersttoffluoride.
Litografy
Technyk
Grutte oplages liken lang net mooglik as der allinnich op de ôfstjittende eigenskippen fan fet en wetter betroud waard. As de litografy sa tapast wurdt, is it te werkennen oan in produkt mei in slim kerrelich einresultaat. Litografy yn de hannen fan in keunstner/masterdrukker kin dêrfoaroer tige detaillearre nuânses sjen litte. De oergongen tusken benammen griistoanen kinne dan fluwielsêft wêze. It papier komt daliks yn kontakt mei de stien, dêrom moat it byld op de stien yn spegelbyld oanbrocht wurde.
Litografy is de foarrinner fan de offsetdruk. Se ûntdieken dat de stien oan in doek fan rubber de inket folle better oerdroech as daliks oan it papier. Dêrnei bliek dat it papier ek mear kleur opnimt fan in rubberdoek. Njonken in bettere ôfdruk, wie it in oar grut foardiel dat de druk op de stien folle minder wêze koe, wat de kâns op it brekken fan de stien en skea oan de parse in stik lytser makke. Fan it begjin fan de tweintichste iuw ôf waarden parsen stal jûn mei grutte silinders, dy’t in tige grutte produksje helje koene. Omdat it hjir in yndirekt druk-prosedee oangiet, is it byld net negatyf op de stien, mar lêsber. Op it rubber stiet it byld yn spegelbyld.
Fierder yn Nederlân
Yn Noard-Brabân hat de earste stiendrukparse yn 's-Hertogenbosch stien. De fan Rotterdam ôfkomsige Jan Ferdinand Demelinne liet him yn dy stêd yn 1821 ynskriuwe as litografist. fan him is net folle bekend. Yn 1822 ûntstie yn Doardt stiendrukkerij Steuerwald trochdat in tal artillery-ofsieren, ûnder wa Steuerwald, in lyts stiendrukparske meitsje liet om proeven mei te dwaan. Se lieten hat dêrby liede troch it boek Vollständiges Lehrbuch der Steindruckerey fan A. Senefelder. In útjefte fan C.H.G. Steuerwald & Comp. wie yn 1926 in samling beamstúdzjes fan de keunstner A. van der Koogh.